b'\n_START_ARTICLE_\nPape\xc5\xbe Teodor II.\n_START_SECTION_\n\xc5\xbdivljenjepis\n_START_PARAGRAPH_\nO njegovi mladosti je malo znanega. Rodil se je v Rimu in je bil torej Rimljan; njegov o\xc4\x8de je bil Fotij, takrat najbolj u\xc4\x8den \xc4\x8dlovek vzhoda in vojskovodja, poznej\xc5\xa1i carigrajski patriarh; bil je brat \xc5\xa1kofa Teodozija in torej gr\xc5\xa1kega porekla.  _NEWLINE_Za duhovnika ga je posvetil \xc5\xa0tefan V.  Ni znan to\xc4\x8den datum njegovega rojstva; glede povzdignjenja na pape\xc5\xa1ki sede\xc5\xbe in njegove smrti obstajajo najverjetnej\xc5\xa1i podatki. Menijo, da je bil rojen okrog 840, a za pape\xc5\xbea izvoljen 1. decembra ali v za\xc4\x8detku decembra 897.\n_START_SECTION_\nSmrt in spomin\n_START_PARAGRAPH_\nUmrl je po dvajsetdnevnem pontifikatu v Rimu, 20. decembra 897, ali januarja 898. _NEWLINE__NEWLINE_Pokopali so ga v stari Baziliki sv. Petra. _NEWLINE__NEWLINE_Zaradi rimskih spletk v zvezi z Mrli\xc5\xa1kim zborom in njegovimi posledicami nekateri sumijo, da je bil Teodor zaradi svoje odlo\xc4\x8dne privr\xc5\xbeenosti Formozovi rehabilitaciji umorjen, saj poro\xc4\x8dajo, da je umrl nenadoma.'